open-index/open-wikipedia-markdown huggingface dataset:
Duel (televízna relácia)

***Duel*** je súťažná a vedomostná televízna relácia, ktorú vysiela Jednotka. Porovnáva vedomosti dvojice súťažiacich, ktorí odpovedajú na otázky z rôznych tematických okruhov. Vysiela sa v pracovných dňoch o 17:55 (2025) na prvom okruhu Slovenskej televízie ako premiéra a opakovane ako repríza nasledujúci pracovný deň o 11:00. Počas letných prázdnin sa vysielajú staršie diely. Moderátorom relácie je Gregor Mareš.

## Charakteristika
Špecifikom relácie je pozícia súťažiacich, ktorí nestoja tradične vedľa seba, ale oproti sebe. Vedomostno-zábavná súťaž pozostáva z troch kôl, v ktorých moderátor položí súťažiacim 50 otázok encyklopedického charakteru. V prvom kole odpovedajú súťažiaci počas jednej minúty na 10 otázok, za ktorých správne zodpovedanie získavajú po 30 bodov a v prípade všetkých správnych odpovedí aj hotovosť 100 eur. V druhom kole si hráči vyberajú tému z 10 tematických okruhov, na ktoré si sami určujú výšku vkladu. V treťom kole sa zvyšuje maximálna suma vkladov a otázky si vyberajú súťažiaci navzájom. Víťazom sa stáva súťažiaci, ktorý získa viac bodov. V poslednej časti súťaže, tzv. Výzve, pristupuje víťaz k bankomatu a možným delením výhry získava vstupenku do ďalšieho zápolenia. Polovica výhry z predošlého kola a teda vstupenka do ďalšieho Duelu sa súťažiacemu vráti v prípade opätovnej výhry. Počet hier pre súťažiaceho je neobmedzený a jeho účasť končí neobhájením víťazstva alebo rozhodnutím o ukončení hry.

## Duel šampiónov
V roku 2022 RTVS začala vysielať novú reláciu Duel šampiónov so siedmimi najlepšími hráčmi Duelu. Tento program pokračoval 2. sériou v roku 2024 a 3. sériou v roku 2025. V roku 2026 sa bude vysielať 4. séria.

### Zoznam dielov – 1. séria (2022)

### Tabuľka Šampiónov – 1. séria

### Zoznam dielov – 2. séria (2024)

### 3. séria (2025)
V 3. sérii sa stretlo 16 šampiónov Duelu a 16 vyzývateľov, ktorí vzišli z troch regionálnych kôl v Bratislave, Banskej Bystrici a v Košiciach a predkôl. Celkovým víťazom sa stal Slavo z Levíc, ktorý vo finále vyhral nad Jurajom z Galanty.

## Referencie

## Pozri aj
* Duel Junior

## Externé odkazy
* Stránka relácie

## Zdroj
* Prezentácia súťaže

Kategória:Televízne relácie Slovenskej televízie
Rebecca Šramková

**Rebecca Šramková** (* 19. október 1996, Bratislava) je slovenská profesionálna tenistka.

Najvyššie v kariére bola na 33. mieste v dvojhre, vo štvorhre na 131. mieste. Na ITF okruhu vyhrala 13 titulov vo dvojhre a 4 vo štvorhre. Svoj najväčší titul vyhrala na *[[Engie]] Open de Biarritz 2016*, ITF $100 000 turnaj, kde vo finále porazila Martinu Trevisanovú.

Vo Fed Cupe 2017 prispela dvoma singlovými víťazstvami proti skúseným Taliankam - Erraniovej (finalistke Roland Garros 2012) a Schiavoneovej (víťazke Roland Garros v roku 2010), k výhre Slovenska nad Talianskom 3:2.

Jej otec Jozef Šramka ju trénoval odmalička až do marca 2017. Od roku 2023 ju trénuje Milan Martinec.

## 2021
12. júla 2021 v prvom kole tenisového turnaja WTA Prague Open porazila Petru Kvitovú v troch setoch , , , čo bolo najväčšie víťazstvo v jej kariére.

## Referencie

## Iné projekty

## Externé odkazy
* 
* Rebecca Šramková na stránkach ITF 

## Zdroj
* 

Kategória:Slovenskí tenisti
Kategória:Osobnosti z Bratislavy
Matej Cifra

**Sajfa** (vlastným menom Mgr. **Matej Cifra**; * 10. júl 1979, Bratislava) je slovenský moderátor, televízna osobnosť a bývalý učiteľ slovenského a anglického jazyka.

## Životopis
Vyštudoval Filozofickú fakultu Univerzity Komenského v Bratislave, odbor učiteľ v kombinácií angličtinaslovenčina a ako učiteľ pôsobil päť rokov na gymnáziu v Bratislave. V roku 2000 začal Sajfa pracovať pre rádio B1, z ktorého sa neskôr presunul do Fun Rádia, kde pôsobí trvalo a donedávna uvádzal *Rannú šou* s Adelou Vinczeovou. Dnes ho počuť najmä v poobednom vysielacom čase.

Popri rádiu sa v roku 2004 začal vyskytovať aj na obrazovke. Všimla si ho moderátorka Oľga Záblacká, ktorá mu pomohla so začiatkami v kariére. Prvýkrát sa v úlohe televízneho moderátora objavil v nočnej šou *[[VyVolení]]*. S herečkou Michaelou Majerníkovou moderoval *Hviezdy na ľade*. V tom istom roku si vyskúšal prácu v relácii *Hudobná horúčka*. S vlastným programom *Webmaster* sa uchytil na TV JOJ, kde zaznamenal divácky úspech aj vďaka excentrickým hosťom.

10. septembra 2016 sa oženil s redaktorkou, moderátorkou a modelkou Veronikou Ostrihoňovou, bývajú spolu v byte v Horskom parku v Bratislave.

S Adelou Vinczeovou napísali knihu zo zákulisia rádia *Veci, o ktorých viete pomerne málo*.

Moderátor podporuje aj charitatívne projekty Úsmev ako dar či projekt Hodina deťom, pre ktorý mlčal tri dni. Vo voľnom čase rád športuje, najradšej behá.

V roku 2015 začal na YouTube vytvárať talkshow s názvom LevelLama (lvlLama), do ktorej si vždy pozve známu osobnosť / skupinu ľudí, a pritom ako sa s nimi rozpráva, hrá s nimi rôzne hry. Jeho talkshow nájdete taktiež na jeho YouTube kanále.

V novembri 2016 vyšiel jeho prvý vlog, a to z New Yorku. Odvtedy sa vlogom pravidelne venuje, a tvorí ich dodnes. V júli 2017 jeho kanál na YouTube prekročil 100-tisíc odberateľov, a počet odberateľov neustále rastie.

## Osobný život
V rolu 2016 sa oženil s Veronikou Cifrofou Ostrihoňovou. Spolu majú dve deti, Sáru a Šimona Kolomana.

## Referencie

## Literatúra
* 

## Iné projekty

## Externé odkazy
* 

Kategória:Slovenskí rozhlasoví moderátori
Kategória:Slovenskí televízni moderátori
Kategória:Slovenskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Kategória:Slovenskí youtuberi
Halsey

**Halsey** môže byť:

* americká speváčka-skladateľka, pozri Halsey (speváčka)
* sídlo v USA:
** Halsey (Oregon)
** Halsey (Nebraska)
** Halsey (Wisconsin)
Halsey (speváčka)

**Ashley Nicolette Frangipane** (* 29. september 1994, Edison, New Jersey, USA), známa pod umeleckým menom **Halsey**, je americká speváčka-skladateľka. Začala skladať hudbu, keď mala 17 rokov. V roku 2014 podpísala nahrávaciu zmluvu s vydavateľstvom Astralwerks a vydala svoje debutové EP s názvom *[[Room 93]]*. Jej debutový štúdiový album *[[Badlands]]* vyšiel v roku 2015. Jej umelecké meno Halsey vzniklo preskupením hlások mena Ashley.

## Diskografia
* *Badlands* (2015)
**Hopeless Fountain Kingdom* (2017)
**Manic* (2020)
**If I Can't Have Love, I Want Power* (2021)
**The Great Impersonator* (2024)

## Koncertné turné
##### Ako hlavný umelec
* Badlands Tour (2015 – 2016)
*Hopeless Fountain Kingdom World Tour (2017 – 2018)
*Manic World Tour (2020)

##### Ako spolu-umelec
* The American Youth Tour (2015) (s Young Rising Sons)

##### Ako predskokan
* Imagine Dragons – Smoke + Mirrors Tour (2015)
* The Weeknd – The Madness Fall Tour (2015)

## Zdroj

Kategória:Popové speváčky USA
Kategória:Speváci-skladatelia USA
Kategória:Skladatelia modernej hudby USA
Kategória:Osobnosti USA afroamerického pôvodu
Kategória:Osobnosti USA maďarského pôvodu
Kategória:Osobnosti USA írskeho pôvodu
Kategória:Osobnosti USA talianskeho pôvodu
Kategória:Osobnosti z New Jersey
Lukas Graham

**Lukas Graham** je dánska popová a soulová skupina. Medzi súčasných členov patrí spevák Lukas Forchhammer, bubeník Mark Falgren, basgitarista Magnus Larsson a klávesista Morten Ristorp. V roku 2012 vydali prostredníctvom vydavateľstva Copenhagen Records a Then We Take the World svoj prvý album *[[Lucas Graham (album)|Lucas Graham]]*. Album sa umiestnil na prvej priečke dánskej hitparády. Ich druhý album, *[[Lukas Graham (Blue Album)]]*, vyšiel v roku 2015 a obdržal medzinárodný úspech. Z albumu vyšli tiež single „Mama Said“ a „7 Years“, ktoré sa zaradili aj do ''Billboard'' Hot 100. V Spojených štátoch vyšiel pod vydavateľstvom Warner Bros. Records 1. apríla 2016.

## Diskografia
* *[[Lukas Graham (album)|Lukas Graham]]* (2012)
* *[[Lukas Graham (Blue Album)]]* (2015)

## Iné projekty

## Zdroj

Kategória:Dánske hudobné skupiny
Kategória:Hudobné skupiny z 2011
Bedřich

**Bedřich** môže byť:

* české mužské meno, pozri Bedřich (prvé meno)
* české knieža z rodu Přemyslovcov, Bedřich (Čechy)
Bestla

**Bestla** môže byť:

* postava v severskej mytológii, pozri Bestla (mytológia)
* prirodzený satelit planéty Saturn, pozri Bestla (mesiac)
Epigonos

**Epigonos** () môže byť:
 
* grécky epický básnik v 4. stor. pred Kr., pozri Epigonos (básnik)
* grécky sochár v 3. stor. pred Kr., pozri Epigonos (sochár)
* starogrécky športovec, pozri Epigonos z Trallu
 
**Epigonos** môže byť aj:
* pseudonym dánskeho básnika Karla Gjellerupa
Blanket

**Blanket** môže byť:

* česká bluegrassová hudobná skupina, pozri Blanket (skupina)
* mesto v USA, pozri Blanket (Texas)
Bras

**Bras** môže byť:

* obec vo Francúzsku, pozri Bras (Var)
* indonézsky ostrov v Tichom oceáne, pozri Bras (ostrov)
Brus

**Brus** môže byť:

* mesto v Srbsku, pozri Brus (Srbsko)
* chránené územie v Česku, pozri Brus (prírodná pamiatka)
Bungo

**Bungo** môže byť:

* bývalá provincia v Japonsku, pozri Bungo (provincia)
* prieliv oddeľujúci od seba japonské ostrovy Kjúšu a Šikoku, pozri Bungo (kanál)
* mesto v Angole, pozri Bungo (Angola)
Burn It Down

**Burn It Down** môže byť:

* skladba americkej rockovej skupiny Linkin Park, pozri Burn It Down (Linkin Park)
* skladba americkej heavymetalovej skupiny Avenged Sevenfold, pozri Burn It Down (Avenged Sevenfold)
Al Jarreau

**Alwin Lopez „Al“ Jarreau** (* 12. marec 1940, Milwaukee, USA† 12. február 2017, Los Angeles, USA) bol americký džezový spevák.

Narodil sa ako piaty zo šiestich súrodencov do hudobnej rodiny (otec spieval a matka hrala na klavír v kostole). Svoj prvý album nazvaný *We Got By* vydal v roku 1975. Neskôr vydal rad ďalších albumov. Bol tiež jedným zo spevákov piesne „We Are the World“ (1985). Počas svojej kariéry spolupracoval s mnohými hudobníkmi, medzi ktorých patrili napríklad Dean Parks, Christian McBride, Quincy Jones, Larry Goldings a Chick Corea. Bol držiteľom siedmich cien Grammy.

## Referencie


## Iné projekty

## Externé odkazy
* Al Jarreau na Allmusic 

## Zdroj
* 

Kategória:Džezoví speváci USA
Kategória:R&B speváci USA
Kategória:Souloví speváci USA
Kategória:Absolventi University of Iowa
Kategória:Džezoví hudobníci afroamerického pôvodu
Kategória:Speváci afroamerického pôvodu
Kategória:Držitelia ceny Grammy
Kategória:Osobnosti z Milwaukee
Bizen

**Bizen** môže byť:

* mesto v Japonsku v prefektúre Okajama, pozri Bizen (Okajama)
* bývalá provincia v Japonsku, pozri Bizen (provincia)
Marek Jašš

**Marek Jašš** (* 5. marec 1990, Bojnice) je slovenský basketbalista, slovenský reprezentant. Hráva na poste krídla. Je synom člena siene slávy BC Prievidza Branka Jašša.

S basketbalom začínal v šiestich rokoch, do dvanástich rokov kombinoval basketbal s ľadovým hokejom, neskôr sa venoval už len basketbalu.
Pôsobil vo všetkých mládežníckych reprezentačných výberoch Slovenska. Taktiež je členom seniorskej basketbalovej reprezentácie Slovenska. 
Je považovaný za špecialistu na defenzívne úlohy čomu zodpovedá jeho pozícia ako v klube, tak aj v reprezentácií. 

náhľad|Marek Jašš

## Štatistiky
;2009/2010 BC Prievidza

;2010/2011 BK SPU Nitra

;2011/2012 BK Bemaco SPU Nitra

;2012/2013 BC Prievidza 

;2013/2014 BC Prievidza 

;2014/2015 BC Prievidza 

;2015/2016 BC Prievidza 

## Úspechy
* postup do extraligy 2006/2007 (HBK Prievidza) 
* 3. miesto v basketbalovej extralige 2008/2009 (HBK Prievidza)
* 2. miesto v basketbalovej extralige 2010/2011 (BK SPU Nitra)
* 3. miesto v basketbalovej extralige 2011/2012 (BK Bemaco SPU Nitra) 
* víťaz Slovenského pohára 2011/2012 (BK Bemaco SPU Nitra) 
* 2. miesto v basketbalovej extralige 2013/2014 (BC Prievidza) 
* 2. miesto v basketbalovej extralige 2014/2015 (BC Prievidza) 
* finalista Slovenského pohára 2015/2016 (BC Prievidza)  
* majster Slovenska v basketbale 2015/2016 (BC Prievidza)
* 9.miesto v ankete basketbalista roka 2016 

## Referencie


Kategória:Slovenskí basketbalisti
Kategória:Osobnosti z Bojníc
Korýtko

**Korýtko** môže byť:
* malé koryto
* v biológii: slovenské rodové meno rodov Lemiox, Pleurobema, Potamilus, Dromus a Unio, staršie aj Anodonta

**Korýtka** môžu byť:
* ľudový názov sláčikového hudobného nástroja, pozri žliabkové husle
* podčeľad lastúrnikov, lat. Unioninae, pozri korýtka (Unioninae)
* rad lastúrnikov, lat. Schizodonta, pozri korýtka (Schizodonta)

## Referencie
Škľabka

**Škľabka** (zastarano: **škebľa**) môže byť:
* slovenské rodové meno sladkovodných mäkkýšov z podtriedy listožiabrých a lastúrnikov z rodov: *[[Anodonta]]*, *[[Pseudanodonta]]* a *[[Sinanodonta]]*
*staršie zoologické označenie lastúrnikov žijúcich v plytčinách oceánov, pozri *[[Mya]]*
*staršie zoologické označenie mäkkýšov skrytých v lastúrach v tečúcich vodách, pozri *[[Unio]]*
*hovorové označenie lastúr morských lastúrnikov
* alternatívne slovenské rodové meno druhu húb lat. *Schizophyllum amplum* (syn. *Auriculariopsis ampla*), pozri klanolupeňovka plstnatá
* slovenské rodové meno druhu húb lat. *Auriculariopsis albomellea* (syn. *Cytidiella melzeri*), pozri škľabka vyhŕňavá
*množné číslo: **škľabky**
**označuje rad lastúrnikov Schizodonta, pozri korýtka (Schizodonta)
**označuje podtriedu lastúrnikov Anodontinae, pozri škľabky (Anodontinae)

## Referencie

## Pozri aj
* korýtko
Richard Körner

**Richard Körner** (* 6. december 1990, Košice) je slovenský basketbalista, slovenský reprezentant. Hráva na poste krídla. Basketbalu sa venuje od desiatich rokov. V začiatkoch jeho kariéry mu výrazne pomáhal jeho otec Osvald. Charakteristická je jeho technika streľby pri trojbodových pokusoch, keď strieľa spoza hlavy, podobne ako to robila v minulosti hviezda NBA Larry Bird či na Slovensku Andrej Lukjanec. Odborníkmi je považovaný za hráča s potenciálom presadiť sa v zahraničí. Ako svoje vzory uvádza Michaela Jordana a jedného z najlepších súčasných slovenských hráčov Milana Žiaka.

Pôsobil v mládežníckych reprezentačných výberoch Slovenska do 16 a do 18 rokov. Momentálne je členom seniorskej basketbalovej reprezentácie Slovenska.

## Štatistiky
;2009/2010 BK SPU Nitra

;2010/2011 ŠKP Banská Bystrica

;2011/2012 ŠKP Banská Bystrica

;2012/2013 ŠKP Banská Bystrica 

;2013/2014 ŠKP Banská Bystrica 

;2014/2015 ŠKP Banská Bystrica  

;2015/2016 BC Prievidza 

## Úspechy
* 2. miesto v basketbalovej extralige 2009/2010 (BK SPU Nitra)
* finalista Slovenského pohára 2015/2016 (BC Prievidza)
* majster Slovenska v basketbale 2015/2016 (BC Prievidza)
* 4.miesto v ankete basketbalista roka 2016 

## Referencie


Kategória:Slovenskí basketbalisti
Kategória:Osobnosti z Košíc
Rudolf Serkin

**Rudolf Serkin** (* 28. marec 1903, Cheb† 8. máj 1991, Guilford) bol česko-rakúsko-americký klavirista židovského pôvodu. Preslávil sa svojou interpretáciou Beethovenových skladieb.

Narodil sa v Chebe v židovskej rodine. Ako zázračné dieťa bol v deviatich rokoch poslaný do Viedne, aby sa tu zdokonaľoval v hre na klavír pod vedením Richarda Roberta. Neskôr študoval skladbu u Josepha Marxa. V iba dvanástich rokoch prvýkrát verejne vystúpil s Viedenskou filharmóniou. Počas dospievania ho silne ovplyvnil Arnold Schönberg, v ktorého hudobnej spoločnosti sa Serkin angažoval. Roku 1920 začal koncertnú kariéru. Žil v Berlíne, u priateľa huslistu Adolfa Buscha. Po uchopení moci nacistami roku 1933 sa odsťahoval do Švajčiarska, usadil sa v Bazileji. V tom istom roku prvýkrát koncertoval v USA, s veľkými úspechmi. Roku 1939 sa tam usadil. Hral predovšetkým s *[[New York Philharmonic]]* a učil na Curtis Institute of Music v Philadelphii. V rokoch 19681976 bol riaditeľom tejto školy. Roku 1951 založil spolu s nerozlučným priateľom Buschom, letnú školu *Marlboro Music School* a Festival vo Vermonte. Stal sa v USA tiež veľkým propagátorom diela Maxa Regera. Roku 1963 dostal Presidential Medal of Freedom. Roku 1984 získal cenu Grammy za nahrávku Brahmsových sonát. Jeho syn Peter Serkin sa stal tiež významným klaviristom
.

## Iné projekty

## Referencie


## Externé odkazy
* Nekrológ v New York Times

## Zdroj

Kategória:Českí klaviristi
Kategória:Rakúski klaviristi
Kategória:Klaviristi USA
Kategória:České osobnosti židovského pôvodu
Kategória:Osobnosti USA židovského pôvodu
Kategória:Nositelia Presidential Medal of Freedom
Kategória:Naturalizované osobnosti USA
Kategória:Osobnosti z Chebu
Travelist

náhľad|Logo Travelist by Secret Escapes
**Travelist by Secret Escapes** je medzinárodná cestovateľská spoločnosť zaoberajúca sa predajom zlacnených pobytov v luxusných hoteloch prostredníctvom svojich internetových stránok. Spoločnosť pôsobí v Belgicku, Dánsku, Nemecku, Taliansku, Holandsku, Nórsku, Rumunsku, Španielsku, Švédsku, Veľkej Británii, Česku, Poľsku, Maďarsku, Chorvátsku a na Slovensku. 
Travelist je cestovateľský klub, ktorý sprístupňuje svoje ponuky výhradne svojim členom na základe bezplatnej registrácie emailovou adresou. 

## História
náhľad|Logo
Pôvodne poľský startup sídliaci vo Varšave založil v roku 2012 Tomasz Nowinski. Vďaka inovatívnej ponuke získal projekt do roku 2014 viac ako 600 000 užívateľov. Po dosiahnutí tohto míľniku sa spoločnosť zlúčila s britskou spoločnosťou Secret Escapes operujúcou v rovnakom sektore, vďaka čomu expandovala na medzinárodný trh.  

V júli roku 2015 spoločnosť získala podporu 60 miliónov amerických dolárov od Octopus Investments a Google Ventures na podporu ďalšej expanzie. V roku 2016 dosiahla spoločnosť ďalší významný míľnik predajom 4 miliónov hotelových nocí.  

## Referencie


## Pozri aj
* Cestovanie
* Turizmus
* Google 
* Hotel

## Externé odkazy
* Slovenská domovská stránka 

Kategória:Internetové podniky
Kategória:Cestovanie
Horecký kopec

**Horecký kopec** je prírodná pamiatka ev. č. 2179 neďaleko obce Hnanice v okrese Znojmo v nadmorskej výške 288 - 312 metrov. Oblasť spravuje AOPK Správa ČR NP Podyjí.

## Ochrana
Predmetom ochrany sú xerotermné trávinobylinné spoločenstvá s výskytom vzácnych druhov rastlín a živočíchov, druhová pestrosť stepného spoločenstva.

## Referencie


## Pozri aj
* Zoznam chránených území v okrese Znojmo

## Externé odkazy
* Vyhláška NP Podyjí o zriadení prírodnej pamiatky
* Stránka BioLib.cz

## Zdroj

Kategória:Chránené územia v okrese Znojmo
Kategória:Dyjsko-svratecký úval
Kategória:Národný park Podyjí
Kategória:Hnanice
Bazovského ulica (Bratislava)

**Bazovského ulica** je ulica v Bratislave, v mestskej časti Dúbravka. Je pomenovaná podľa slovenského maliara Miloša Alexandra Bazovského (1899 – 1968).

Tiahne sa od Bagarovej ulice po Ulicu Janka Alexyho, je rovnobežná s Landauovou a Červeňákovou. Vznikla v 70. rokoch 20. storočia pri výstavbe panelákového sídliska.

Na ulici sa nachádza materská škola, ktorú obnovili v septembri 2012.

## Referencie

## Iné projekty

## Externé odkazy
* Bazovského ulica na mape Bratislavy

Kategória:Ulice v Dúbravke (Bratislava)
Epigonos (sochár)

[náhľad|Umierajúci Gal, mramorová replika gréckeho bronzového originálu, pripisovaného Epigonovi, Museo Capitolino, [Rím]]
**Epigonos** () bol grécky sochár v 3. storočí pred Kr.
 
Epigonos, syn Chaira, bol grécky sochár aktívny v druhej polovici 3. storočia (približne v rokoch 263 až 197 pred Kr.) v kráľovstve Pergamon. Pracoval väčšinou s bronzom, a to možno už v dobe panovníka Eumena I. a potom za vlády kráľa Attala, ktorému tvoril hlavne diela oslavujúce jeho víťazstvo nad Galmi v roku 230 pred Kr.

O sochárskych dielach Epigona nám podávajú svedectvá signatúry z podstavcov jeho nezachovalých diel, a zo starovekých autorov rímsky spisovateľ Plínius, ktorý ho zaradil do plejády najvýznamnejších sochárov antického Grécka. Z množstva jeho diel ho zaujalo najmä súsošie *dieťaťa túliaceho sa k zabitej matke*. Epigrafický nález *IvP I 29* na podstavci, datovaný na koniec 3. stor. pred Kr., objavený v lokalite starovekého Pergamu, pochádza pravdepodobne z podstavca pôvodnej jazdeckej sochy kráľa Attala I.

Epigonovi pripisujú aj bronzové originály dnešných mramorových rímskych kópií sôch, *umierajúceho Gala*, umiestneného v Museo Capitolo a *Gala prebodávajúceho sa nad mŕtvolou svojej ženy* v Museo delle Terme v Ríme. Tieto diela boli votívne dary od Attala I. venované bohyni Aténe *Polias*. Sú nesmierne dramatické, a okrem toho dokumentujú aj nový záujem umelcov zobrazovať porazeného nepriateľa v hrdinskom utrpení.

## Referencie a bibliografia

 
## Iné projekty

 

Kategória:Sochári starovekého Grécka
Josef Jungmann

**Josef Jungmann** (* 16. júl 1773, Hudlice† 14. november 1847, Praha) bol český filológ, spisovateľ a prekladateľ, predstaviteľ českého národného obrodenia (jeho druhej fázy, ktorá je niekedy nazývaná preromantická).

Položil základy modernej češtiny a spôsobu jej rozvíjania. Oponoval zemskému vlastenectvu presadzovanému najmä šľachtou a kládol dôraz na jazykovú koncepciu národa, ktorá sa počas obrodenia presadila najviac a prevláda v českej kultúre dodnes. Jeho najväčším dielom bol päťdielny *Slovník česko-nemecký*, ktorý vyšiel v rokoch 18351839. Veľké úsilie venoval prekladaniu - z angličtiny (Miltonov *Stratený raj*), francúzštiny (Chateaubrindova *Atala*), nemčiny (Goethe, Schiller, Herder) i ruštiny (Karamzin, *[[Slovo o pluku Igorovom]]*).

## Referencie

## Iné projekty

## Externé odkazy
* Profil na stránkach Masarykovej univerzity v Brne

Kategória:Českí spisovatelia
Kategória:Českí vedeckí spisovatelia
Kategória:Spisovatelia píšuci po česky
Kategória:Spisovatelia píšuci po nemecky
Kategória:Českí básnici
Kategória:Českí jazykovedci
Kategória:Českí bohemisti
Kategória:Českí slavisti
Kategória:Českí literárni teoretici
Kategória:Českí literárni historici
Kategória:Českí literárni kritici
Kategória:Rektori Karlovej univerzity
Kategória:Českí prekladatelia
Kategória:Českí filológovia
Kategória:Pochovaní v Prahe
Kategória:Osobnosti na českých bankovkách
Kategória:Osobnosti na česko-slovenských bankovkách
Kategória:Držitelia Radu Leopolda
Landauova ulica (Bratislava)

**Landauova ulica** je ulica v Bratislave, v mestskej časti Dúbravka. Je pomenovaná podľa slovenského zootechnika Ladislava Landaua (1914 – 1965).

Je rovnobežná s Ulicou Mikuláša Schneidera-Trnavského a Bazovského ulicou, kolmo ústi do Ulice Janka Alexyho. Vznikla v 70. rokoch 20. storočia pri výstavbe panelákového sídliska.

## Dopravné spojenie

## Referencie

## Iné projekty

## Externé odkazy
* Landauova ulica na mape Bratislavy

Kategória:Ulice v Dúbravke (Bratislava)
Felix Landau

**Felix Landau** môže byť:

* obchodník USA s umením (1924 – 2013), pozri Felix Landau (obchodník)
* rakúsky nacistický veliteľ (1910 – 1983), pozri Felix Landau (veliteľ)

Landau, Felix
Jacob Landau

**Jacob Landau** môže byť:

* maliar USA (1917 – 2001), aktivista za slobodu prejavu, pozri Jacob Landau (maliar)
* novinár a právnik USA (1934 – 2008), aktivista za slobodu prejavu, pozri Jacob Landau (novinár)

## Pozri aj
* Jacob M. Landau – izraelský univerzitný profesor

Landau, Jacob
Jon Landau

**Jon Landau** môže byť:

* filmový producent USA (1960–2024), pozri Jon Landau (filmový producent)
* hudobný kritik USA (* 1947), pozri Jon Landau (hudobný kritik)

Landau, Jon
Landau (priezvisko)

**Landau** je nemecké priezvisko. Jeho nositelia sú veľmi často židovského pôvodu, predpokladá sa jeho odvodenie od mesta Landau in der Pfalz v Nemecku. Prvým židovským zaznamenaným nositeľom priezviska je Jacob Baruch ben Judah Landau, ktorý žil v Taliansku koncom 15. storočia.

V Česku aj na Slovensku je veľmi zriedkavé. V Česku sa vyskytuje predovšetkým v meste Nýřany, na Slovensku len v mestách Košice, Bratislava a Hlohovec.

## Známi nositelia
Pozri v článku Landau.

## Galéria

Edmund Landau.jpg| Edmund Landau (1877 – 1938), nemecký matematik
Leopold Landau.jpg| Leopold Landau (1848 – 1920), nemecký gynekológ, otec Edmunda
Landau.jpg| Lev Davidovič Landau (1908 – 1968), sovietsky fyzik
Martin Landau 2010.jpg| Martin Landau (1928 – 2017), herec USA
Juliet Landau 6.jpg| Juliet Landauová (* 1955), herečka USA, dcéra Martina
Uzi Landau 001.jpg| Uzi Landau (* 1943), izraelský politik


## Referencie

Kategória:Nemecké priezviská
Kategória:Priezviská v Česku
Kategória:Priezviská vo Francúzsku
Kategória:Priezviská v Holandsku
Kategória:Priezviská v Izraeli
Kategória:Priezviská v Južnej Afrike
Kategória:Priezviská v Nemecku
Kategória:Priezviská v Rakúsku
Kategória:Priezviská v Rusku
Kategória:Priezviská na Slovensku
Kategória:Priezviská v Spojenom kráľovstve
Kategória:Priezviská v USA
Landau

**Landau** môže byť:

* časť mesta Bad Arolsen v Nemecku v spolkovej krajine Hessensko, pozri Landau (Bad Arolsen)
* skrátene:
** Landau in der Pfalz, mesto v Nemecku v spolkovej krajine Porýnie-Falcko
** Landau an der Isar, mesto v Nemecku v spolkovej krajine Bavorsko
* bývalý názov dediny Šyrokolanivka na Ukrajine v Mykolajivskej oblasti
* planétka, pozri 2142 Landau
* priezvisko, pozri Landau (priezvisko), napr.:
** Chajim Landau (1916 – 1981), izraelský politik
** David Landau, viacero osôb
** Edmund Landau (1877 – 1938), nemecký matematik, syn Leopolda
** Ezechiel Landau (1713 – 1793), židovský teológ pôsobiaci v Prahe
** Felix Landau, viacero osôb
** Henry Landau, viacero osôb
** Jacob Landau, viacero osôb
** Joachim Landau (1821 – 1879), rakúsky právnik a politik
** Jon Landau, viacero osôb
** Kurt Landau (1903 – 1937), rakúsky komunistický politik
** Ladislav Landau (1914 – 1965), slovenský zootechnik, priekopník hydinárskeho priemyslu
** Leopold Landau (1848 – 1920), nemecký gynekológ
** Lev Davidovič Landau (1908 – 1968), sovietsky fyzik
** Martin Landau (1928 – 2017), herec USA
** Michael Landau (* 1958), hudobník USA
** Moše Landau (1912 – 2011), izraelský právnik, predseda Najvyššieho súdu
** Neil Landau, scenárista a dramatik USA
** Rudolf Adam von Hackelberg-Landau (1816 – 1903), rakúsky šľachtic a politik
** Russ Landau, skladateľ filmovej hudby USA
** Saul Landau (1936 – 2013), filmový režisér a producent USA
** Siegfried Landau (1921 – 2007), dirigent USA
** Solo Landau (1903 – 1944), holandský šachista
** Uzi Landau (* 1943), izraelský politik
** William Landau, neurológ USA
** Ergy Landauová (1896 – 1967), francúzska fotografka
** Juliet Landauová (* 1965), herečka USA, dcéra Martina
** Susan Landauová (* 1954), matematička USA

## Pozri aj
* Landauova ulica
* Petit-Landau – obec vo Francúzsku
* Landaul – obec vo Francúzsku
* Ford Landau
Henry Landau

**Henry Landau** môže byť:

* matematik USA, pozri Henry Landau (matematik)
* juhoafrický kapitán v britskej armáde, špión, pozri Henry Landau (kapitán)

Landau, Henry
Rozlíšenie 960H

náhľad|Porovnanie 960H vs. D1
**Rozlíšenie 960H** patrí medzi najnovšie video rozlíšenia používané v analógových CCTV kamerových systémoch. Písmeno *H* v 960H je skratka pre *horizontálné* a 960 je počet pixelov vo vodorovnom smere z toho vyplýva že rozlíšenie je 960 x 480. Pomer strán tohto rozlíšenia je 16:9 na rozdiel od predchodcov kde bol formát 4:3. 

Pre využívanie tohto rozlíšenia pre zaznamenávanie videa je nutné mať k dispozícií kameru typu CCTV s rozlíšením 960H a DV rekordér, ktorý je schopný túto kvalitu spracovať a uchovať. 

## Predchodcovia 960H
Predtým, než boli k dispozícii 960H kamery a DVR boxy, najviac rozšírený video štandard pre kamerové systémy bolo rozlíšenie D1. Rozlíšenie D1 je 720 x 480 pixelov niekedy aj 704 x 480 pixelov. Všimnite si, že šírka obrazu 960H je v porovnaní s D1 širšia pričom výška ostáva rovnaká.

Štandard D1 používa pomer strán 4:3, ktorý bol v minulosti najpoužívanejším pred príchodom širokouhlého formátu obrazu. Ďalším štandardom používaným v minulosti je CIF. Rozlíšenie CIF je 360x240 pixelov, ale niekedy sa používalo aj rozlíšenie 352x240 pixelov. Je to v podstate polovičná veľkosť oproti D1 a tiež je použitý pomer strán 4:3. Rozlíšenie CIF sa používa obvykle vtedy, ak je potrebné aby prenášané, alebo ukladané záznamy mali čo najmenšiu veľkosť.

## Referencie


Kategória:Videotechnika
Mních (Vysoké Tatry)

**Mních** (, , ) je samostatná skalná veža. Jej juhozápadný hrebeň sa stráca v suťoviskách pod Čubrinou a pod Druhým Mníchom a nespája sa s hlavným hrebeňom Vysokých Tatier. Nachádza sa na poľskom území Vysokých Tatier v Doline Rybiego Potoku nad juhozápadným brehom Morského oka. Nepatrne vyšší z dvoch vrcholov je severovýchodný.

## Názov
Názov mu pravdepodobne dali pastieri a poľovníci. Tvarmi pripomína postavu rehoľníka, odetého do plášťa s kapucňou na hlave. Názov si osvojili turisti a horolezci. K veži sa viažu mnohé povesti. Jedna z nich je o kamaldulskom frátrovi Cypriánovi z Červeného kláštora pri Dunajci, ktorý zostrojil „čertov voz“ a z Troch korún doletel až k Morskému oku.

## Výstupy
Dlho mal povesť nedostupnej veže. Prvým na jeho vrchole bol študent práv a dejín na krakovskej univerzite Jan Gwalbert Pawlikowski (18601939) s horským vodcom Maciejom Sieczkom. V roku 1879 alebo 1880 vystupovali od západu z Dolinky za Mníchom, cez takzvanú płytu (dosku) v severozápadnej stene. V zime, v marci roku 1910 boli prví na vrchole Mnícha Henryk Bednarski, Jerzy Cybulski, Walery Goetel, Józef Lesiecki, Leon Loria a Stanisłav Zdyb.

Výstup na Mnícha je možný s horským vodcom.

## Zaujímavosť
Poľský Mních má na slovenskej strane Vysokých Tatier dvojníka – Druhého Mnícha.

## Referencie


## Externé odkazy
*Horolezecké výstupy
*Výstup na Mnícha

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v Poľsku
Karel Sabina

**Karel Sabina** (* 29. december 1813, Praha† 9. november 1877, Praha) bol český spisovateľ, novinár, libretista, literárny kritik a divadelný kritik a politik. Najviac sa preslávil ako autor libreta opery Bedřicha Smetanu *Prodaná nevěsta* (1870).

Ako kritik a vydavateľ bol veľkým propagátorom diela Karla Hynka Máchu a napísal aj Máchov portrét. V roku 1848 sa pripojil k revolúcii ako jeden z vodcov pražských radikálnych demokratov, ktorí spustili júnové povstanie a bol preto v rokoch 18491857 väznený. Po prepustení sa zapojil do literárneho života (v skupine Májovci). Stal sa však tiež informátorom rakúskej tajnej polície, pod krycím menom Roman (v rokoch 18591865), s úlohou monitorovať české národne hnutie. Táto jeho činnosť vyšla najavo v roku 1872 a bola aj zverejnená v *Národných listoch*. Potom bol exkomunikovaný ako zradca z českej národnej spoločnosti. Až do svojej smrti žil v utajení, publikoval len nemecky pod pseudonymami a zomrel v biede.

## Referencie

## Iné projekty

## Externé odkazy
* Portrét v časopise ''Host'' 

Kategória:Českí spisovatelia
Kategória:Českí spisovatelia románov
Kategória:Spisovatelia romantizmu
Kategória:Spisovatelia píšuci po česky
Kategória:Spisovatelia píšuci po nemecky
Kategória:Českí básnici
Kategória:Českí filozofi
Kategória:Českí dramatici
Kategória:Českí literárni historici
Kategória:Českí literárni kritici
Kategória:Českí divadelní kritici
Kategória:Českí novinári
Kategória:Českí publicisti
Kategória:Českí prekladatelia
Kategória:Českí slobodomurári
Kategória:Libretisti
Kategória:Osobnosti z Prahy
Kategória:Českí esejisti
Kraví hora (prírodná pamiatka)

**Kraví hora** bola prírodná pamiatka ev. č. 1313 neďaleko obce Sedlešovice v okrese Znojmo. Oblasť spravuje Správa Národného parku Podyjí.

## Ochrana
Predmetom ochrany bolo prirodzené vresovisko s radom významných teplomilných druhov rastlín a živočíchov.

## Zrušenie
Prírodnú pamiatku začlenili odo dňa 20. marca 1991 pod novovzniknutý Národný park Podyjí, ale až dňa 7. augusta 1998 došlo k oficiálnemu zrušeniu pamiatky.

## Referencie


## Pozri aj
* Národný park Podyjí
* Zoznam chránených území v okrese Znojmo

## Externé odkazy
* Nariadenie Okresného národného výboru Znojmo o zriadení prírodnej pamiatky
* Vyhláška Správy Národného parku Podyjí o zrušení prírodnej pamiatky

Kategória:Chránené územia v okrese Znojmo
Kategória:Národný park Podyjí
Kategória:Zrušené prírodné pamiatky v Česku
David Landau

**David Landau** môže byť:

* herec USA (1879 – 1935) pozri David Landau (herec)
* britsko-izraelský novinár (1947 – 2015) pozri David Landau (novinár)
* scenárista USA, pozri David Landau (scenárista)

## Pozri aj
* David P. Landau (* 1941), fyzik USA
* David J. Landau (1920 – 1996), člen protinacistického odboja, autor memoárov

Landau, David
Vonkajšie Hebridy

[náhľad|Vonkajšie Hebridy (červenou) na mape [Škótsko|Škótska]]
náhľad|Fyzická mapa Hebríd
**Vonkajšie Hebridy** (slovenský normovaný názov) (, ) je názov skupiny ostrovov, ležiacich v blízkosti severozápadného pobrežia Škótska, ale od škótskej pevniny sú vzdialenejšie ako Vnútorné Hebridy. Ležia severozápadne od Vnútorných Hebríd, spolu s ktorými tvoria rozsiahlejšie súostrovie - Hebridy. Od Vnútorných Hebríd a škótskej pevniny ich oddeľujú prielivy Minčský a Malý Minch a Hebridské more.

Vonkajšie Hebridy tvoria samostatnú rovnomennú správnu oblasť (po škótskogaelsky *[[Comhairle nan Eilean Siar]]*), jednu z 32 celkovo v Škótsku.

Vonkajšie Hebridy pozostávajú z 15 obývaných ostrovov a niekoľko desiatok neobývaných, z nich je asi 50 významnejších. Hlavné ekonomické aktivity na ostrovoch sú popri cestovnom ruchu rybolov, chov oviec a tkáčstvo. Podnebie ostrovov je mierne oceánske.

Rozloha súostrovia je približne . Počet obyvateľov dosahuje len niečo vyše 27-tisíc, v roku 2015 mali ostrovy 27 100 obyvateľov. Hustota zaľudnenia je tak 8 ľudí na km².

Ostrovy sú zároveň jednou z mála posledných oblastí, kde sa hovorí po škótskogaelsky. Škótska gaelčina je tu dokonca jazykom väčšiny obyvateľov.

## Desať najväčších ostrovov

## Referencie

## Iné projekty

## Zdroj

*


Kategória:Súostrovia Atlantického oceánu
Cynthia Nixonová

**Cynthia Nixon** ( * 9.apríl 1966, New York,New York, USA) je americká herečka známa zo seriálu Sex v meste z roku 1998.

## Osobný život
Narodila sa 9. apríla 1966 v New Yorku herečke Anne Knoll a novinárovi Walterovi Nixonovi. Je absolventkou Hunter College High Scholl v New Yorku.

V rokoch 1988 až 2003 chodila s  fotografom Dannym Mozesom. Majú spolu dve deti, dcéru narodenú v roku 1996 syna narodeného v roku 2002. V roku 2004 Cynthia začala chodiť s aktivistkou Christine Marinoni. Cynthia sa s  Marinoni zasnúbila v apríli 2009. Marinoni porodila ich syna v roku 2011. Vzali sa v New Yorku 27. mája 2012.

Ak ide o jej sexuálnu orientáciu, tak sa vyjadrila, že jej vôbec nepríde divné, že je zamilovaná do ženy. Sama sa však skôr označuje ako bisexuálka. 

V októbri 2006 jej počas bežnej lekárkej prehliadky bola diagnostikovaná rakovina prsníka. Cynthia sa rozhodla túto správu tajiť, aby to neurobilo príliš veľký rozruch. V roku 2008 počas rozhovoru v relácii *Good Morning America* vyhlásila, že sa jej boj s rakovinou prsníka podaril vyhrať. Od tej doby sa hlási k aktivistom proti rakovine prsníka.

## Iné projekty

## Externé odkazy
* 
* 

Kategória:Televízne herečky USA
Kategória:Filmové herečky USA
Kategória:Herecké výhonky
Kategória:Detskí herci
Kategória:Držitelia ceny Tony
Kategória:Držitelia ceny Zlatá malina
Kategória:Držitelia ceny Grammy
Kategória:Držitelia ceny Emmy
Kategória:LGBT osobnosti USA
Kategória:Aktivisti
Kategória:Osobnosti z New Yorku
Kategória:Rozprávači audiokníh
Baby boom

**Baby boom** je pomenovanie obdobia, ktoré sa vyznačuje neobvyklým nárastom pôrodnosti.  Tento demografický fenomén je obvykle používaný pre určité geografické územia.  Ľudia, ktorí sa pri týchto „boomoch“ narodili, sa často nazývajú „Baby boomeri“. Niektorí odborníci rozlišujú medzi ľuďmi narodenými v priebehu týchto demografických boomov a tými, ktorí sa stotožňujú s prekrývaním kultúrnych generácií. Príčiny baby boomov môžu zahŕňať rôzne faktory fertility. 

Jedno z najznámejších období, ktoré získalo pomenovanie „baby boom“, bolo hneď po Druhej svetovej vojne, v časoch, keď bola Studená vojna. V USA to boli roky 1945-1961, kedy sa narodilo 65&nbsp;miliónov detí. V čase vrcholu amerického baby boomu to bolo jedno dieťa za sedem sekúnd. Vo väčšine krajín severnej Európy toto obdobie siahalo od roku 1945 do roku 1975. V niektorých krajinách, napríklad vo Francúzsku, baby boom začal skôr, od roku 1942 a, aj keď v menšej miere, pokračoval až do konca roka 1974. Demografický vývoj narastal po roku 1946 aj na Slovensku. Pôrodnosť po vojne rástla až do roku 1952. V nasledujúcom období až do roku 1967 mierne klesala. V rokoch 1971 až 1979 pôrodnosť na Slovensku opäť výrazne narástla. Tento fenomén baby boomu je dnes známy ako Husákove deti. 

## Referencie

Kategória:Sociológia
Kategória:Etnológia
Kategória:Demografia
Matt Dallas

**Matthew Joseph „Matt“ Dallas** (* 21. október 1982, Phoenix, Arizona, USA) je americký herec známy zo seriálu *Kyle XY* kde stvárnil hlavnú postavu.

## Životopis
Narodil sa ako najstarší zo štyroch detí. O herectvo sa začal zaujímať v dvanástich rokoch, keď ho jeho babička zobrala na predstavenie *Škaredé káčatko*.

V jeho osemnástich rokoch sa presťahoval do Los Angeles. Prvých päť rokov venoval najmä modelingu a len zvoľna prenikal do televíznej tvorby. V roku 2004 hral vo videoklipe amerického rapera Fan_3' a v roku 2005 v klipe „Goodbye My Lover“ Jamesa Blunta.

Zviditeľnil sa v roku 2006 televíznym sci-fi seriálom *Kyle XY*, v ktorom stvárnil hlavnú postavu stredoškoláka obdareného mimoriadnymi schopnosťami. Seriál zaznamenal tri série a posledná séria bola nedokončená (ukončenie v roku 2009). Bol nominovaný na Cenu Teen Choice Award 2007 v kategórii „Choice TV: Breakout“ a dvakrát po sebe aj na cenu Saturn, v kategórii za najlepšieho televízneho herca (v rokoch 2007 a 2008) a magazín People ho tiež uviedol ako jedného z najsexi mužov roka 2006.

Hral ešte v niekoľkých filmoch, napríklad *Vidiecka farma*, alebo sa objavil aj v šiestich epizódach seriálu *Čarodejnice z Eastwicku*. Zahral si aj s herečkou Hilary Duffovou vo filme *Príbeh o hľadaní lásky*.

Dňa 7. januára 2013 oznámil na sociálnej sieti Twitter zasnúbenie s partnerom, ktorý je hudobník Blue Hamilton. O dva roky neskôr uzavreli manželstvo. Pred Vianocami 2015 spolu oznámili prostredníctvom videa na YouTube adopciu dvojročného syna Crowa.

## Filmografia

## Iné projekty

## Externé odkazy
* 
* 

Kategória:Filmoví herci USA
Kategória:Televízni herci USA
Kategória:LGBT osobnosti USA
Kategória:Osobnosti z Phoenixu (Arizona)
Francúzske národné florbalové družstvo žien

**Francúzske národné florbalové družstvo žien** je národné družstvo žien, ktoré reprezentuje Francúzsko v medzinárodných ženských florbalových súťažiach, podujatiach a priateľských zápasoch. Funguje pod záštitou Francúzskej florbalovej federácie (FFF). Prvý medzinárodný zápas absolvovalo v roku 2013. Vo februári 2017 mu patrilo vo svetovom rebríčku IFF 25. miesto.

Na majstrovstvá sveta sa družstvo nekvalifikovalo ani raz. Absolvovalo 2 kvalifikácie, na ktorých však nevyhralo v žiadnom stretnutí.  

## Výsledky
;Majstrovstvá Európy
* 1995: nezúčastnilo sa

;Majstrovstvá sveta

;Kvalifikácia na MS

## Referencie

## Pozri aj
* Francúzske národné florbalové družstvo mužov

## Externé odkazy
* Oficiálna stránka Francúzskej florbalovej federácie  

## Zdroje
* Francúzske družstvo na stránke Medzinárodnej florbalovej federácie 
* Francúzske družstvo na stránke buelachfloorball.org 

Kategória:Národné florbalové družstvá
Florbal
Národné
Pollis

**Pollis** () môže byť:
 
* spartský nauarchos v 4. pred Kr., pozri Pollis (Sparta)
* grécky architekt v 4. stor. pred Kr., pozri Pollis (architekt)
* starogrécky sochár, pozri Pollis (sochár)
Thajské národné florbalové družstvo žien

**Thajské národné florbalové družstvo žien** je národné družstvo žien, ktoré reprezentuje Thajsko v medzinárodných ženských florbalových súťažiach, podujatiach a priateľských zápasoch. Funguje pod záštitou Thajskej florbalovej asociácie (TFA). Prvý medzinárodný zápas absolvovalo v roku 2015, na Hrách Juhovýchodnej Ázie. V júni 2018 mu patrilo vo svetovom rebríčku IFF 19. miesto.

Družstvo sa na majstrovstvách sveta dokázalo kvalifikovať hneď pri svojej prvej účasti v regionálnej kvalifikácii v roku 2017. Na samotnom finálovom turnaji potom obsadilo 13. mieste, ako najlepšie z ázijských tímov. V roku 2015 skončilo zasa strieborné na florbalovom turnaji v rámci Hier Juhovýchodnej Ázie, rovnako tak aj na premiérovom turnaji ázijsko-oceánskeho pohára. 

## Výsledky
;Majstrovstvá sveta 

;Kvalifikácia na MS

;Majstrovstvá Ázie a Pacifiku 
* *nezúčastnilo sa*

;Ázijsko-oceánsky pohár 

;Florbal na Hrách Juhovýchodnej Ázie

## Referencie

## Pozri aj
* Thajské národné florbalové družstvo mužov

## Externé odkazy
* Oficiálna stránka Thajskej florbalovej asociácie  /(po thajsky)

## Zdroje
* Thajské družstvo na stránke Medzinárodnej florbalovej federácie 
* Thajské družstvo na stránke buelachfloorball.org  

Kategória:Národné florbalové družstvá
Florbal
Národné
Novozélandské národné florbalové družstvo žien

**Novozélandské národné florbalové družstvo žien** je národné družstvo žien, ktoré reprezentuje Nový Zéland v medzinárodných florbalových súťažiach, podujatiach a priateľských zápasoch. Funguje pod záštitou Novozélandského florbalového zväzu (FNZ). Prvý medzinárodný zápas absolvovalo v roku 2015, v kvalifikácii na MS 2015. Vo februári 2017 mu patrilo vo svetovom rebríčku IFF 23. miesto. Trénerom družstva bol v roku 2017 Švéd Sven Sundin. 

Družstvo sa na majstrovstvá sveta nedokázalo kvalifikovať ani raz. Absolvovalo 2 kvalifikácie; tú druhú hostil práve Nový Zéland a domáce družstvo na nich dokázalo bodovať v dvoch zápasoch. V regionálnej kvalifikácii to ale stačilo iba na nepostupové 6. miesto.

## Výsledky
;Majstrovstvá sveta 

;Kvalifikácia na MS

;Majstrovstvá Ázie a Pacifiku 
* *nezúčastnilo sa*

## Referencie

## Pozri aj
* Novozélandské národné florbalové družstvo mužov

## Externé odkazy
* Oficiálna stránka Novozélandského florbalového zväzu 

## Zdroje
* Novozélandské družstvo na stránke Medzinárodnej florbalovej federácie 
* Novozélandské družstvo na stránke buelachfloorball.org 

Kategória:Národné florbalové družstvá
Florbal
Národné
Čínske národné florbalové družstvo žien

**Čínske národné florbalové družstvo žien** je národné družstvo žien, ktoré reprezentuje Čínu v medzinárodných florbalových súťažiach, podujatiach a priateľských zápasoch. Funguje pod záštitou Čínskej florbalovej federácie (CFF). Prvý medzinárodný zápas absolvovalo v roku 2017, v kvalifikácii na MS 2017. Vo februári 2017 nefigurovalo vo svetovom rebríčku IFF.

Družstvo sa na majstrovstvá sveta nedokázalo kvalifikovať ani raz. V regionálnej kvalifikácii v roku 2017 konanej na Novom Zélande nedokázalo bodovať ani v jedinom stretnutí. 

## Výsledky
;Majstrovstvá sveta 

;Kvalifikácia na MS

;Majstrovstvá Ázie a Pacifiku 
* *nezúčastnilo sa*

## Referencie

## Pozri aj
* Čínske národné florbalové družstvo mužov

## Externé odkazy
* Oficiálna stránka Čínskej florbalovej federácie 

## Zdroje
* Čínske družstvo na stránke Medzinárodnej florbalovej federácie 
* Čínske družstvo na stránke buelachfloorball.org 

Kategória:Národné florbalové družstvá
Florbal
Národné
Filipínske národné florbalové družstvo žien

**Filipínske národné florbalové družstvo žien** je národné družstvo žien, ktoré reprezentuje Filipíny v medzinárodných florbalových súťažiach a priateľských zápasoch. Funguje pod záštitou Filipínskej florbalovej federácie (FP). Prvý medzinárodný zápas absolvovalo v roku 2014, na majstrovstvách SEA. V júli 2018 figurovalo vo svetovom rebríčku IFF na 32. mieste.

Družstvo sa prvýkrát predstavilo v medzinárodnom zápase v roku 2014 na subkontinentálnych majstrovstvách, ktoré sa konali v Singapure. Družstvo na nich odohralo 4 zápasy, nebodovalo ani v jednom z nich a obsadilo poslednú4. priečku. Prvé víťazstvo dosiahlo na premiérovom turnaji ázijsko-oceánskeho pohára v roku 2018.

## Výsledky
;Majstrovstvá sveta 
* *nezúčastnilo sa kvalifikácie*

;Majstrovstvá Ázie a Pacifiku 
* *nezúčastnilo sa*

;Ázijsko-oceánsky pohár 

;Hry Juhovýchodnej Ázie
* *nezúčastnilo sa*

;Majstrovstvá Juhovýchodnej Ázie

## Referencie

## Externé odkazy
* Oficiálna stránka Filipínskej florbalovej federácie  

## Zdroje
* Filipínske družstvo na stránke Medzinárodnej florbalovej federácie 
* Filipínske družstvo na stránke buelachfloorball.org 

Kategória:Národné florbalové družstvá
Florbal
Národné
Ezra Miller

**Ezra Matthew Miller** ( * 30. september 1992, Wyckoff, New Jersey USA) je americký herec a spevák známy z filmov ako *Musíme si pohovoriť o Kevinovi* (2011), *Ten, kto stojí v kúte* (2012) alebo *Madame Bovary* (2014).

## Životopis
Narodil sa koncom septembra do židovskej rodiny. Preto aj jeho meno pochádza z hebrejčiny a znamená pomocník. Jeho otec pracuje ako nakladateľ a mama sa venuje moderným tancom. Ako malý trpel rečovou vadou, preto najskôr začínal s operným spevom.

Jeho prvý film natočil v roku 2008 s názvom *Afterschool*. Kvôli filmu v šestnástich rokoch ukončil štúdium na škole, aby sa mohol naplno venovať herectvu. Objavil sa tiež vo filmoch ako príklad *City Island*, *Bolesti slávnych*, či v pár epizódach seriálu *[[Californication – Orgie v Kalifornii|Californication]]*. Zlom prišiel, keď stvárnil problémového Kevina vo filme *Musíme si pohovoriť o Kevinovi*, kde sa objavil po boku oscarovej herečky Tildy Swintonovej. Film získal pozitívne ohlasy. Po boku Logana Lermana a Emmy Watsonovej sa objavil vo filmovom spracovaní knižnej predlohy *Ten, kto stojí v kúte*, ktoré bolo v Amerike uvedené v septembri 2012.

Mimo filmu sa venuje aj hudbe. Je členom newyorskej kapely Sons of an Illustrious Father, kde hrá na bubny a spieva.

V rozhovoroch priznáva, že rád fajčí marihuanu a tiež často hovorí o svojej sexuálnej orientácii.

V roku 2016 sa predstavil vo filmoch ako *Jednotka samovrahov*, v ktorom sa objavili aj herci ako Will Smith, Margot Robbiová či Jared Leto alebo v dobrodružnom filme *[[Fantastické zvery a ich výskyt (film)|Fantastické zvery a ich výskyt]]*, kde sa zo známych hercov objavil napríklad Colin Farrell.

## Filmografia
*1999Zákon a poriadok: Špeciálna jednotka (TV seriál)
*2006Cakey! The Cake from Outer Space (TV seriál)
*2008Afterschool
*2008Californication – Orgie v Kalifornii (TV seriál)
*2009Bolesti slávnych (TV seriál)
*2009City Island
*2010Beware the Gonzo
*2010Every Day
*2011Another Happy Day
*2011Musíme si pohovoriť o Kevinovi
*2012Ten, kto stojí v kúte
*2014Madame Bovary
*2015Stanfordský väzenský experiment
*2015Vykoľajená
*2016Batman vs. Superman: Úsvit spravodlivosti
*2016Fantastické zvery a ich výskyt
*2016Jednotka samovrahov
*2017Justice League
*2018Fantastické zvery: Grindelwaldove zločiny
*2020The Flash
*2022Fantastické zvery: Tajomstvá Dumbledora

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Detskí herci
Kategória:Speváci USA
Kategória:Operní speváci USA
Kategória:Bubeníci USA
Kategória:Nebinárni herci USA
Kategória:LGBT osobnosti USA
Kategória:Speváci židovského pôvodu
Kategória:Herci židovského pôvodu
Kategória:Osobnosti USA židovského pôvodu
Kategória:Osobnosti USA holandského pôvodu
Kategória:Osobnosti USA nemeckého pôvodu
Kategória:Osobnosti z New Jersey
Popické kopečky

**Popické kopečky** je prírodná pamiatka ev. č. 1313 neďaleko obcí Konice a Popice v okrese Znojmo. Oblasť spravuje Správa Národného parku Podyjí.

## Ochrana
Predmetom ochrany je prirodzené vresovisko so stepným porastom a radom významných druhov rastlín a živočíchov.

## Zrušenie
Prírodná pamiatka bola začlenená od 20. marca 1991 pod novovzniknutý Národný park Podyjí, ale až 7. augusta 1998 došlo k oficiálnemu zrušeniu pamiatky.

## Referencie


## Pozri aj
* Národný park Podyjí
* Zoznam chránených území v okrese Znojmo

## Externé odkazy
* Nariadenie Okresného národného výboru Znojmo o zriadení prírodnej pamiatky
* Vyhláška Správy Národného parku Podyjí o zrušení prírodnej pamiatky

Kategória:Chránené územia v okrese Znojmo
Kategória:Národný park Podyjí
Kategória:Znojmo